
      BIROULUI  PERMANENT  

AL

       CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA ─ S.A. Bucureşti, administrate de Agenţia Naţională de Administrare Fiscală prin organul fiscal competent, transmis spre dezbatere în fond, în procedură de urgenţă, cu adresa nr. PL-x 18 din 5 februarie 2013, înregistrată sub nr. 21/24 din  5 februarie 2013, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
  PREŞEDINTE
  Mihai  TUDOSE

 RAPORT 

asupra proiectului de Lege pentru aprobarea 
Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA ─ S.A.  Bucureşti, administrate de 
Agenţia Naţională de Administrare Fiscală prin organul fiscal competent
                    În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA ─ S.A. Bucureşti, administrate de Agenţia Naţională de Administrare Fiscală prin organul fiscal competent, transmis cu adresa nr. PL-x 18 din 5 februarie 2013, înregistrată sub nr. 21/24 din 5 februarie 2013.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege, în şedinţa din 12 decembrie 2012, în conformitate cu prevederile articolului 115 alineatul (5) teza a III-a din Constituţia României, republicată.

Consiliul Legislativ, prin avizul nr. 740 din 20 septembrie 2012, a avizat favorabil proiectul de ordonanţă de urgenţă, cu observaţii şi propuneri.
Guvernul, prin adresa nr. 274 din data de 7 februarie 2013, precizează că menţine punctului de vedere iniţial de aprobare a Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA ─ S.A. Bucureşti, administrate de Agenţia Naţională de Administrare Fiscală prin organul fiscal competent, în forma inițiatorului.
Comisia pentru industrii şi servicii  a avizat favorabil iniţiativa legislativă, cu un amendament admis, conform avizului nr. 23/26 din 13 februarie 2013.
Comisia juridică, de disciplină şi imunităţi a avizat favorabil proiectul de lege, conform avizului                            nr. 31/129 din  14 februarie 2013. 

Comisia pentru buget, finanţe şi bănci a avizat favorabil iniţiativa legislativă în forma adoptată de Senat, conform avizului nr. 22/38 din 19 februarie 2013.
Proiectul de lege supus dezbaterii are ca obiect de reglementare aprobarea Ordonanţei de urgenţă a Guvernului                        nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA ─ S.A. Bucureşti, administrate de Agenţia Naţională de Administrare Fiscală prin organul fiscal competent. Prin această măsură se urmăreşte unificarea poziţiei statului în Adunarea Creditorilor şi monitorizarea derulării unei proceduri de faliment care să permită implementarea ulterioară a unor măsuri de relocare şi să asigure încasarea creanţelor, concomitent cu relansarea producţiei de către un potenţial investitor şi  menţinerea actualelor locuri de muncă.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă menţionată mai sus în şedinţa din 26 februarie 2013. 

La dezbaterea acestui proiect de lege au participat, în calitate de invitaţi, din partea Autorităţii pentru Valorificarea Activelor Statului, domnul Stan Popa - vicepreşedinte.
          La dezbaterea acestei iniţiative legislative, din totalul de 29 de membri ai Comisiei pentru politică economică, reformă şi privatizare au fost prezenţi 27 deputaţi.

              În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA ─ S.A. Bucureşti, administrate de Agenţia Naţională de Administrare Fiscală prin organul fiscal competent, cu amendamentele admise, care sunt redate în Anexa la prezentul raport. 

În raport de obiectul şi conţinutul său, proiectul de lege face parte din categoria legilor ordinare. 

                    PRESEDINTE                                                                                                                     SECRETAR


                                                                                          SECRETAR                                                                                                                                                                         
                   Mihai TUDOSE                                                                                                                    Cornel ITU
                       Şef serviciu       
                       Graziella  Segărceanu                      
Anexa 

AMENDAMENTE ADMISE :
	Nr.

crt.
	Text  OUG nr. 54/2012
	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	-
	LEGE
pentru aprobarea Ordonanţei de urgenţă a Guvernului nr. 54/2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA S.A. Bucureşti, administrate de Agenţia Naţională de Administrare Fiscală prin organul fiscal competent

	Nemodificat.

	

	2. 
	-
	Articol unic.- Se aprobă Ordonanţa de urgenţă a Guvernului nr. 54 din        26 septembrie 2012 privind prelucrarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA S.A. Bucureşti, administrate de Agenţia Naţională de Administrare Fiscală prin organul fiscal competent, publicată în Monitorul Oficial al României, Partea I, nr. 678 din  28 septembrie 2012.

	Articol unic.- Se aprobă Ordonanţa de urgenţă a Guvernului nr. 54 din            26 septembrie 2012 privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA  S.A. Bucureşti, administrate de Agenţia Naţională de Administrare Fiscală prin organul fiscal competent, publicată în Monitorul Oficial al României, Partea I, nr. 678 din 28 septembrie 2012, cu următoarea modificare:
Autor: Comisia economică

	Pentru respectarea normelor de tehnică legislativă. 

	3. 
	Ordonanţa de urgenţă a Guvernului privind preluarea de către Autoritatea pentru Valorificarea Activelor Statului a creanţelor asupra Societăţii Comerciale AVERSA - S.A. Bucureşti, administrate de Agenţia Naţională de Administrare Fiscală prin organul fiscal competent

	Nemodificat.
	Nemodificat.
	

	4. 
	Art. 1. – Prezenta ordonanţă de urgenţă reglementează preluarea de către Autoritatea pentru Valorificarea Activelor Statului, denumită în continuare AVAS, a creanţelor bugetare asupra Societăţii Comerciale AVERSA – S.A. Bucureşti, administrate de Agenţia Naţională de Administrare Fiscală, denumită în continuare ANAF, prin organul fiscal competent.

	Nemodificat.
	Nemodificat.
	

	5. 
	Art. 2. -  (1) Fac obiectul preluării de către AVAS creanţele bugetare, respectiv impozite, taxe, contribuţii, amenzi şi alte venituri ale bugetului general consolidat, inclusiv accesorii, administrate de ANAF, prin organul fiscal competent, asupra Societăţii Comerciale AVERSA – S.A. Bucureşti şi înscrise în Tabelul definitiv consolidat al creanţelor din procedura de insolvenţă a debitoarei, precum şi creanţele născute după data deschiderii procedurii falimentului şi până la data intrării în vigoare a prezentei ordonanţe de urgenţă.
   (2) Data preluării creanţei este data intrării în vigoare a prezentei ordonanţe de urgenţă.

	Nemodificat.
	- La articolul 2, alineatul (1) se modifică şi va avea următorul cuprins:

Art. 2. -  (1) Fac obiectul preluării de către AVAS creanţele bugetare, respectiv impozite, taxe, contribuţii, amenzi şi alte venituri ale bugetului general consolidat, inclusiv accesorii, precum şi creanţele născute după data deschiderii procedurii falimentului şi până la data intrării în vigoare a prezentei ordonanţe de urgenţă,  administrate de ANAF, prin organul fiscal competent, asupra Societăţii Comerciale AVERSA – S.A. Bucureşti şi înscrise în Tabelul definitiv consolidat al creanţelor din procedura de insolvenţă a debitoarei.

          Autori: Comisia economică şi  Comisia pentru industrii  
   (2) Nemodificat.

	Pentru claritatea textului.


	6. 
	Art. 3. -  (1) După predarea creanţei prevăzută la art. 1, ANAF, prin organul fiscal competent, va proceda la scăderea acesteia din evidenţa fiscală şi, implicit, la scăderea ei din contabilitatea bugetară.
   (2) Organul fiscal al ANAF competent în administrarea creanţelor asupra Societăţii Comerciale AVERSA S.A. Bucureşti, prevăzute la art. 2 alin. (1), predă AVAS titlurile de creanţă, precum şi actele procedurale întocmite de acesta în vederea recuperării obligaţiilor bugetare.

	Nemodificat.
	Nemodificat.

	

	7. 
	Art. 4. -  (1) Începând cu data intrării în vigoare, raportat la creanţa ce face obiectul prezentei ordonanţe de urgenţă, AVAS se subrogă în drepturile şi obligaţiile ANAF.
  (2) Termenele de prescripţie prevăzute de lege la data intrării în vigoare a prezentei ordonanţe de urgenţă pentru creanţa ce face obiectul acesteia rămân aplicabile.


	Nemodificat.

	Nemodificat.

